**Številka:** 371-0009/2022

**Datum:** 02. 06. 2022

**OBČINSKI SVET OBČINE RAVNE NA KOROŠKEM**

|  |  |
| --- | --- |
| **ZADEVA:** | **Odlok o spremembah in dopolnitvah Odloka o ureditvi, upravljanju in nadzoru mirujočega prometa v Občini Ravne na Koroškem – skrajšani postopek** |
| **STOPNJA POSTOPKA:** | Predlog za obravnavo na seji občinskega sveta. |
| **PRAVNE PODLAGE:** | Zakon o cestah (Uradni list RS, št. 109/10, 48/12, 36/14 – odl. US, 46/15, 10/18 in 123/21 – ZPrCP-F), Zakon o pravilih cestnega prometa (Uradni list RS, št. 156/21 – uradno prečiščeno besedilo in 161/21 – popr.), Zakon o prekrških (Uradni list RS, št. 29/11 – uradno prečiščeno besedilo, 21/13, 111/13, 74/14 – odl. US, 92/14 – odl. US, 32/16, 15/17 – odl. US, 73/19 – odl. US, 175/20 – ZIUOPDVE in 5/21 – odl. US), Zakon o voznikih (Uradni list RS, št. 85/16, 67/17, 21/18 – ZNOrg, 43/19, 139/20 in 43/22), Zakon o občinskem redarstvu (Uradni list RS, št. 139/06 in 9/17), Zakon o financiranju občin (Uradni list RS, št. 123/06, 57/08, 36/11, 14/15 – ZUUJFO, 71/17, 21/18 – popr., 80/20 – ZIUOOPE, 189/20 – ZFRO, 207/21 in 44/22 – ZVO-2), Zakon o lokalni samoupravi (Uradni list RS, št. 94/07 – uradno prečiščeno besedilo, 76/08, 79/09, 51/10, 40/12 – ZUJF, 14/15 – ZUUJFO, 11/18 – ZSPDSLS-1, 30/18, 61/20 – ZIUZEOP-A in 80/20 – ZIUOOPE) in Statut Občine Ravne na Koroškem (Uradno glasilo slovenskih občin, št. 16/16 in 9/22). |
| **NAMEN:** | Obravnava in sprejem sprememb odloka s predlogom za skrajšani postopek. |
| **PREDLAGATELJ:** | Župan Občine Ravne na Koroškem, dr. Tomaž Rožen |
| **POROČEVALEC:** | Tadej Ošlovnik, svetovalec III |

**UTEMELJITEV:**

**a) ocena stanja:**

Trenutno veljaven Odlok o ureditvi, upravljanju in nadzoru mirujočega prometa v Občini Ravne na Koroškem, ki je bil sprejet septembra 2020, ne ureja statusa in režima parkiranja na površinah v občini, ki so namenjene polnjenju vozil na električni pogon in se nahajajo izven območja modrih con.

**b) razlogi za sprejem:**

Razlogi za pripravo sprememb in dopolnitev Odloka o ureditvi, upravljanju in nadzoru mirujočega prometa v Občini Ravne na Koroškem so ugotovitve medobčinskega redarstva, ki je pristojno za nadzor nad izvajanjem določb tega odloka in pravne službe medobčinske uprave, da je potrebno omejiti čas parkiranja vozil na električni pogon do tri ure med 07.00 in 22.00 uro.

**c) cilji, načela in predlogi rešitev:**

**Cilji:** S spremembo odloka želi Občina Ravne na Koroškem urediti režim parkiranja na površinah, ki so namenjene polnjenju vozil na električni pogon in se nahajajo izven območja modrih con. Cilj sprememb je predvsem pravičnejša ureditev parkiranja oziroma vzpostavitev kratkotrajnejšega parkiranja na območju površin, namenjenih polnjenju vozil na električni pogon z možnostjo omejitve parkiranja na teh površinah do največ treh (3) ur med 07.00 in 22.00 uro.

**Načela**, ki smo jih zasledovali pri sprejemanju odločitev:

* načelo gospodarnosti in
* načelo enakopravnosti.

**Predlog rešitev:**

V drugem odstavku 11. člena predmetnega odloka se doda točka, ki določa, da med posebne parkirne površine sodijo tudi površine namenjene polnjenju vozil na električni pogon. S tem se definira status teh površin. Doda se šesti odstavek 11. člena, ki za površine, ki so namenjene polnjenju vozil na električni pogon določa, da je lahko parkiranje na teh površinah omejeno tako, da sme med 07.00 in 22.00 uro trajati do največ tri ure tam, kjer je tako razvidno s prometne signalizacije. Na ta način se omogoči pravna podlaga za omejeno trajanje parkiranja na površinah namenjenih polnjenju vozil na električni pogon, ki se nahajajo izven območja modrih con. Na območju modrih con velja splošna časovna omejitev parkiranja po 6. v zvezi z 9. členom odloka, tj. do največ dve uri.

**d) primerljive rešitve v drugih občinah**

Občine sprejemajo podobne rešitve. Odlok o urejanju prometa v Mestni občini Ljubljana na primer določa, da lahko vozniki vozil na električni pogon v času polnjenja vozila brezplačno parkirajo na urejenih in označenih parkirnih prostorih največ do tri ure med 07.00 in 22.00 uro (drugi odstavek 12. člena Odloka).

**OCENA FINANČNIH POSLEDIC:**

Sprejem sprememb odloka nima finančnih posledic.

**MNENJE STROKOVNE SLUŽBE:**

Gradivo so pripravile strokovne službe.

**PRISTOJNI DELOVNI TELESI:**

Odbor za gospodarstvo, urejanje prostora in infrastrukturo

Komisija za statut in normativno pravne akte

**Predloga sklepov za seji delovnih teles**:

**Odbor za gospodarstvo, urejanje prostora in infrastrukturo** se je seznanil z Odlokom o spremembah in dopolnitvah Odloka o ureditvi, upravljanju in nadzoru mirujočega prometa v Občini Ravne na Koroškem in predlaga, da ga Občinski svet sprejme.

**Komisija za statut in normativno pravne akte** se je seznanila z Odlokom o spremembah in dopolnitvah Odloka o ureditvi, upravljanju in nadzoru mirujočega prometa v Občini Ravne na Koroškem in ugotavlja, da je skladen z zakonodajo ter primeren za obravnavo na seji občinskega sveta.

**PREDLOG SKLEPA OBČINSKEGA SVETA:**

**Občinski svet Občine Ravne na Koroškem sprejme Odlok o spremembah in dopolnitvah Odloka o ureditvi, upravljanju in nadzoru mirujočega prometa v Občini Ravne na Koroškem.**

|  |  |
| --- | --- |
| **Pripravil:**  Tadej Ošlovnik, svetovalec III | **Župan**  **Občine Ravne na Koroškem**  **dr. Tomaž Rožen** |

**Pregledala:**

mag. Vlasta Kupljen, direktorica OU

**Priloga:**

1. Odlok o spremembah in dopolnitvah Odloka o ureditvi, upravljanju in nadzoru mirujočega prometa v Občini Ravne na Koroškem.